En la Galut, una máale djudia es la máale de una sivdad tradisionalmente avitada por djudios. Estas máales eran el resultado del kresimyento de Getos segregados. Se dize ke el orijen del biervo Geto viene del italiano ""getto"", ke kere dizir ""separasyon"", o del grégo Ghetonia (Γειτονία, bairro), afilu una eksplikasyon ma akseptada es ke viene de la frasa italiana ""campo gheto"", un are ke los fundidores de djerro en Venezia en los syeklos XIV i XV uzavan para enfriar la eskoria, ke en el lashon Veneziano se dize ""gheta"" i en italiano ""ghetta"", i ke es la parte de la sivdad ande los djudios eran huersados a bivir. El biervo idish para máale djudia es ""Di yiddishe gas"" (די ייִדדישע גאַס), o ""La Kaleja djudia"", mientres ke mellah (ملاح) es el biervo en arabo para la máale djudia, uzada espesialmente en el Maghreb i espesialmente en Marroko, afilú en Tetuan se uza el nombre en kastilyano judería (djuderia). En las rejiones de avla katalana (Katalunya, Isolas Baleares, Payis Valensiano, Roseyon, Alguero, Andorra) se uza el biervo Call, el kualo tiene el su orijin del biervo en ivrit kahal (קהל).

Enel anyo 1863, una maladia de kolera amortó muncha djente en Marroko, espesialmente en Tetuan i Tanjer. El haham Bengualid organisó ke el i varios hahamim kurasen a los enfermos, sin emportar si eran djudios, kristyanos o musulmanos. Por este fakto ermozo i dedikado, el governo de Fransia dio una medalya de la Lejion de Onor Franseza a rebbí Bengualid i a rebbí Yosef Hachuel.

Albert Einstein (nasido en Ulm, Baden-Wurtemberg, en Almania, el 14 de marso de 1879 - finado en Princeton, Mueva Jersey el 18 de avril de 1955.) fue el primero fisiko i matematiko ke propuzo la konosida teoriya dela relatividad. La primera version de esta teoriya, la kuala endagora konosemos komo la teoriya espesiala dela relatividad, kreo una revolusion sientifika en los empesijos del syeklo XX; el artikolo enla kuala esta bazado fue publikado enel anyo 1905, endjuntos kon otros artikolos ke se konsideran nasimiento de otras ramas de la sensia aktuala. Ansina, aresivio enel anyo 1921 el premio Nobel por su eksplikasion del efekto fotoelektriko, anke el anunsio no fue echo fina un anyo mas tadre.

Culiacán topa al noroeste el estado, konta kon una superfisie de km² de territorio. La kavesera o kapital es Culiacán Rosales i al norte topa kon el belediye de Badiraguato, al sud kon Guasave i el Golfo de Kalifornia, al este kon El Fuerte, al oeste kon Golfo de Kalifornia.

En 1943, diskues de espozarse, la famiya Jagan dechidio bivir en la entonses Guayana Britanika. Eya, endjunto kon Cheddi, era aktivista de siedra i lavoro enel buro del su espozo, ke ya era dientisto, 10 anyadas. En 1946 fondo endjunto kon Cheddi, el partito de siedra Komisyon de Asuntos Politikos.

Rosh Ashaná (en ivrit: ראש השנה, rosh ha-shānā, ""la kabesa del anyo"") es el Anyo Muevo espiritual djudio i se fiesta el primero i el sigundo diya de Tishre (un mes en el kalendario ebreo).